17/01/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.27468 Solicitude de concesión de augas públicas presentada por Aluminios Cortizo SAU (Padrón e Rois)

Expediente: DH. A15.27468 Paul Vasile Irazabalbeitia Coira, con DNI XXXXXXXXX, en representación de ALUMINIOS CORTIZO, S. A. U. con NIF A15077761, solicita de Augas de Galicia a concesión dun aproveitamento de augas públicas coas seguintes características: SOLICITANTE: Aluminios Cortizo SAU CAUDAL MEDIO EQUIVALENTE: 4,84 l/s VOLUME MÁXIMO ANUAL: 152634’24 m³ DESTINO: Uso industrial ORIXE: Pozo de barrena (Puntos 1,3 e 4), superficial (Punto 2 e 5) COORDENADAS: Punto 1 (X:526301; Y:4733225 ETRS89) Punto 2 [X:526070; Y:4733224 ETRS89] Punto 3 [X:526524; Y:4733896 ETRS89] Punto 4 [X:526285; Y:4733820 ETRS89] Punto 5 (X:526070; Y:4733201 ETRS89) LUGAR: Extramundi PARROQUIA: Padrón CONCELLO: Padrón e Rois (A Coruña) As augas captadas proceden de tres pozos de barrena e 2 captacións superficiais, reunindo posteriormente as augas procedentes dos 5 puntos de captación nun único depósito duns 477 m2 de superficie e 1300 m3 de capacidade, de formigón armado, o cal se atopa situado na parcela 363 (polígono 119) no concello de Rois (A Coruña). No caso do punto 1, a auga procede dun pozo de barrena situado na parcela 380 (polígono 504, Padrón), extraendo a auga mediante unha bomba de 2kW situada a 60 m de profundidade, posteriormente condúcese a auga mediante un tubo de polipropileno de 63 mm de diámetro, o cal atravesa a parcela 5002 (polígono 504, Padrón) en dirección ao depósito. Os puntos 2 e 5 de captación atoparíanse na parcela 9507 (polígono 119, Rois), contando cunha primeira arqueta na que se recollerían as augas do punto de captación número 2 e unha segunda arqueta de dimensións 295 x 295 x 140 cm, no punto de captación nº5, na que se mesturarían as augas do punto de captación nº 2 coas do punto de captación nº 5 e, dende aquí, serían posteriormente conducidas mediante tubo de polipropileno de 73 mm de diámetro a través desta mesma parcela en dirección ao depósito de auga. O punto 3 da captación lévase a cabo na parcela 206 (polígono 120, Rois), empregando unha bomba de 3’5 kW a unha profundidade de 55 m, transportando a auga mediante un tubo de polipropileno de 63 mm de diámetro, atravesando a parcela 363 (polígono 119, Rois) en dirección ao depósito de auga. O punto 4 de captación atoparíase na parcela 178 (polígono 120, Rois), captando as augas mediante unha bomba de 5’5 kW situada a 60 m de profundidade e posteriormente transportando as augas en dirección ao depósito mediante unha tubaxe de polipropileno de 63 mm de diámetro, atravesando no seu recorrido as parcelas 206, 9002, 9529 (polígono 120, Rois) e 363, 9507 (polígono 119, Rois), cruzando a liña de AVE preto da parcela e as estradas AC-301 e AC-299. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou Concello de Rois, ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 4 de xaneiro de 2017 O xefe do servizo territorial Ángel Gómez Rey